喺50年代初，中國共產黨喺國共內戰之後，得到中國大陸嘅控制權，並且最終建立中華人民共和國。中華民國政府相關嘅軍政人員，同埋資本家、地主、富農等為咗逃避新嘅政權，唔少都南下逃去英屬香港。根據大陸官方檔案嘅顯示，只係喺1957年、1962年、1972年同埋1979年之内，由深圳出發嘅四次大規模逃港潮之中，逃港者嘅人數就已經達到56萬人。